ming030890/wiki-yue-high-quality huggingface dataset:
劉明堅

劉明堅，香港親中派政治人。

政治同政策立場
佢係香港親中派嘅成員。

選舉經歷
曾經參選2011年香港區議會選舉。
喺2015年香港區議會選舉，佢攞到413票，未能當選。
劉柏祺

劉柏祺，香港建制陣營（傳統親中派）民建聯黨員，油尖旺區議會大角咀北選區前任議員（2012-2019年）。

參選經歷
喺2015年香港區議會選舉，佢攞到2,633票，成功當選。
响2019年香港區議會選舉，因為親中派漠視民意堅持如期修訂逃犯條例，選情大受影響，輸畀泛民主派李傲然，連任失敗。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，劉柏祺曾經以民建聯名義參選地區委員會界別（油尖旺），攞到165票，成功當選。
劉桂容

劉桂容，香港親中派政治人。

政治同政策立場
佢係香港親中派嘅成員。

選舉經歷
喺2015年香港區議會選舉，佢攞到2,819票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，劉桂容曾經以工聯會名義參選地區委員會界別（元朗），攞到112票，成功當選。
劉穎鏇

劉穎鏇（英文：Tiffany Lau Wing Shuen，1997年5月24號—）係香港女主持同演員，2016年度香港小姐競選亞軍兼最上鏡小姐，依家係無綫電視經理人合約藝員。

簡歷
2024年2月18號，劉穎鏇喺沙田馬場參加「TVB賽馬日（中文：TVB盃）」活動
劉穎鏇出道之前喺美國洛杉磯生活，喺加州大學河濱分校讀緊工商管理系課程。
有傳媒揭發劉穎鏇本身喺美國出世，又冇香港身份證，意味住佢打破咗香港小姐競選要求參選人喺香港出世或者有香港身份證嘅慣例。
劉穎鏇參選完港姐後，讀咗嗰年嘅演藝進修班，之後嘅工作主要以節目主持為主，喺《學是學非》有比較多演出。
劉美璐

劉美璐，香港親中派政治人。

選舉經歷
喺2015年香港區議會選舉，佢攞到3,157票，成功當選。
2023年香港區議會選舉後被政府委任做區議員。
劉舒燕

劉舒燕（Lau Shu Yin (Olivia)，1984年2月21號—），曾經喺香港從政，為前工黨成員，參加過兩次區議會選舉，皆由於定位矛盾，被指鎅票而惹嚟爭議。

2015年香港區議會選舉
喺2015年香港區議會選舉，當時仍然係工黨成員嘅劉舒燕，喺最後關頭以獨立名義喺九龍城馬坑涌選區參選，對撼泛民主派支持嘅黎廣偉。工黨之後發表聲明譴責佢，表明工黨並無支持劉舒燕。
除咗撞區，佢嘅政治立場同往績亦被唔少人檢視。首先，劉舒燕揭發起用親中背景濃厚嘅雷文鋒，同埋曾經參與親中派前海深港青年夢工場同埋國際青年商會嘅活動。
另外，劉舒燕喺宣傳品報稱香港理工大學英文系（Department Of English）學士，但理工當時並無設立過英文系，只有「中文及雙語學系」。劉舒燕亦喺宣傳品入面出現英文嘅甩漏，將“Polytechnic University”寫成“Poly University”，而“Program”亦變咗做“Prgram”，有網民又質疑，“in University”有文法錯誤，應該用“at”。
最後，黎廣偉攞到1663票，以45票之差險勝嘅工聯會黃潤昌，劉舒燕就只係攞到148票（4%）。

2017年中西區區議會東華選區補選
喺呢次選舉入面，民主黨伍凱欣得到民主派陣營支持，迎戰親中派嘅呂錦強，但劉舒燕亦有報名出選呢區。有意見認為，劉舒燕係以前民主派政黨成員背景，執行中聯辦對香港民主派進行嘅鎅票工作。有報導劉舒燕話指控者「爭取霸權多於爭取民主」。劉報稱獨立出選並無人資助，劉最終只係攞到20票。
戰鬥定逃走反應

一群狼追住隻加拿大馬鹿，隻加拿大馬鹿展示嘅就係戰鬥定逃走反應入面嘅逃走。
喺心理學同生理學上，戰鬥定逃走反應（英文：fight-or-flight response），或者叫打交定走佬反應，係指動物喺有危險嘅環境下會有嘅一類活動。喺人同大鼠等嘅哺乳類動物當中，一旦隻動物探測到對佢生存有威脅嘅事物－例如係獵食者（環境刺激）－佢就會驚；當一隻動物驚嗰陣，佢會有一拃明顯嘅生理變化－心跳同唞氣會加快，而呢啲生理變化會幫佢應付威脅，例如心跳加速會令隻動物嘅肌肉暫時多咗血用，而呢點有助佢做跟住落嚟要做嘅嘢，包括係還手（戰鬥）或者快速噉走佬（逃走）呀噉。

生理學
上圖：隻貓喺度展示戰鬥反應。下圖：隻狗喺度展示逃走反應。

自主神經系統
睇埋：自主神經系統
自主神經系統係一個主要喺無意識下運作嘅控制系統，負責調節心跳、消化、呼吸、瞳孔放大、篤尿同性興奮。呢個系統係控制「打定係走」反應嘅主要機制，佢嘅作用係透過兩個唔同嘅部分嚟發揮：交感神經系統同副交感神經系統。

交感神經系統
睇埋：交感神經系統
交感神經系統起源喺脊髓，佢嘅主要功能係喺「打定係走」反應期間激活警覺反應。交感神經系統將信號由背側下丘腦傳過去，激活心臟，增加血管阻力，同增加血流，特別係流向肌肉、心臟同大腦。佢激活腎上腺髓質，釋放兒茶酚胺，從而增強交感反應。此外，自主神經系統嘅呢個部分利用同激活腎上腺喺反應中釋放去甲腎上腺素。

副交感神經系統
睇埋：副交感神經系統
副交感神經系統起源喺尾龍骨脊髓同延髓，喺物理上包住交感神經系統嘅起源，同交感神經系統夾埋一齊運作。佢俗稱自主神經系統嘅「冷靜」部分。當交感神經系統被激活嗰陣，副交感神經系統就會收細佢嘅反應。由疑核出嚟嘅傳出迷走神經纖維同呼吸系統一齊放電，減少迷走神經心臟副交感神經張力。「打定係走」反應之後，副交感神經系統嘅主要功能係激活「休息同消化」反應，將身體恢復到體內平衡狀態。呢個系統利用同激活釋放神經遞質乙酰膽鹼。

反應
反應由杏仁核開始，然後觸發下丘腦嘅神經反應。初始反應之後係腦下垂體嘅激活同促腎上腺皮質激素（ACTH）嘅分泌。腎上腺差唔多同一時間透過交感神經系統被激活，釋放腎上腺素。化學信使嘅釋放會導致皮質醇嘅產生，皮質醇會令血壓、血糖升高，同埋抑制免疫系統。
初始反應同之後嘅反應都係為咗產生能量激增。呢個能量激增係由腎上腺素同肝細胞結合同之後產生葡萄糖而激活嘅。另外，皮質醇嘅循環可以將脂肪酸變做可用能量，為全身嘅肌肉準備好反應。
兒茶酚胺激素，例如腎上腺素（腎上腺素）或去甲腎上腺素（去甲腎上腺素），促進同準備激烈肌肉動作有關嘅即時身體反應。

生理變化嘅功能
喺「打定係走」反應期間發生嘅生理變化係為咗畀身體增加力量同速度，以準備打交或走佬。一啲具體嘅生理變化同佢哋嘅功能包括：
將血液由身體其他部位轉去肌肉，增加流向肌肉嘅血流量，令快速行動更加容易。
增加血壓同心跳，提高心輸出量，為身體提供更多能量。
肝臟分泌更多血糖（葡萄糖）同脂肪，為身體提供額外嘅燃料。
增加呼吸以提供燃燒額外葡萄糖所需嘅氧氣。
身體嘅凝血功能加速，以防止喺反應期間受傷嗰陣出現大量流血。
增加肌肉張力，為身體提供額外嘅速度同力量，可能會令到震震哋或打冷震，直到張力釋放為止。
瞳孔擴張以接收更多光線，令視力更好。

表情
睇埋：驚同嬲
喺包括人在內嘅某啲動物物種當中，驚仲可以引致面部表情出現變化－一塊表示驚嘅面會有多種特徵，例如係對眼好多時會擘到大一大（都係量度得到嘅動作）；順帶一提，驚嘅面部表情俾一啲心理學家指係一種進化上嘅適應，因為擘大啲對眼能夠幫助隻動物更加睇清楚周圍嘅環境，有利於佢探測周圍環境當中嘅危險或者逃生路線。
勞超傑

勞超傑，香港親中派政治人。

選舉經歷
曾經參選2011年香港區議會選舉。
喺2015年香港區議會選舉，佢自動當選。
區能發

區能發，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢攞到2,446票，成功當選。

部分榮譽
2004年10月獲頒發行政長官社區服務獎狀。
區諾軒

區諾軒（英文：Au Nok Hin，1987年6月18號—），人稱「區軒」，係香港泛民主派政治人，鄕下廣東增城，香港民主黨前黨員，2012年至2019年做過南區區議會利東一議員。由於佢嘅樣同南韓足球教練金判坤相似，所以有「區教練」、「翻版金判坤」嘅花名。

政途
區諾軒選過第5屆同第6屆香港立法會選舉都贏唔到議席，2018年3月喺第6屆香港立法會補選先至當選。
喺2015年香港區議會選舉，佢攞到3,068票，成功當選。
2019年9月，高等法院話周庭選舉呈請贏咗，同埋話區諾軒當選無效，無咗立法會議席，區諾軒去上訴。2019年12月17號，高院唔批區諾軒上訴，換言之佢無咗立法會議席。
2019年第6屆香港區議會選舉，區諾軒唔再喺利東一選區尋求冧莊，交棒畀徒弟陳欣兒，結果陳欣兒成功接棒。

邀請黃耀明站台被指舞弊
内文：第6屆香港立法會補選 (2018年3月) § 區諾軒請歌手站台唱歌被指舞弊
黃耀明喺2018年3月立法會補選期間為區諾軒站台唱歌，2021年8月2號事隔三年後兩人一齊被控選舉舞弊，話佢向選民提供娛樂，隨即引來公眾極大反彈，除咗批評事件係對民主派嘅政治打壓之外，亦關注好多親中派人士，例如梁美芬同鄭泳舜等都有呢啲相若嘅做法，點解就只係拉民主派嘅人，咁樣執法係雙重標準。
最終法庭批准區諾軒同黃耀明以2,000港元簽保守行為18個月。
區鎮樺

區鎮樺（英文：Ray-Joshua Au，1980年10月1號—2024年3月17號），外號「酒吧議員」，係香港區政聯盟副召集人，大埔區議會大埔中選區前任議員，細佬區鎮濠亦係前任區議員。
區鎮樺2004年到2007年係大埔廣福及寶湖選區議員，但競逐連任失敗，2011年第4屆區議會選舉轉戰大埔中選區，最後成功當選，做到2021年。其中喺2015年香港區議會選舉，佢攞到1,866票，成功當選。
2024年3月17日，區鎮樺因病去世，終年43歲。
區鎮濠

區鎮濠（英文：Au Chun Ho，1989年—），係香港區政聯盟成員，大埔區議會大元選區議員，阿哥區鎮樺亦係前任區議員。
區鎮濠喺2015年第5屆區議會選舉參選大埔區議會大元選區攞到1334票，輸咗畀鄭俊平，佢再喺2019年第6屆區議會選舉參選同一選區，最後以五成八得票率鍊贏鄭俊平，成功當選。
其後喺2021年香港區議員宣誓入面，獲確認宣誓有效，而佢同陳耀初就成為區政聯盟入面，兩位宣誓有效嘅區議員。
華富道

華富道（英文：Wah Fu Road），係香港雞籠灣華富邨一條馬路，由薄扶林道同石排灣道交界開始，去到華景街。佢全長1.1公里，並且喺上世紀60年代所建築嘅。
拉薩

拉薩（粵拼：laa1 saat3）係中華人民共和國西藏自治區嘅首府。拉薩海拔3,663.5公尺，並且喺1960年正式設市。截至2000年代初，拉薩嘅人口大概係255,000人。

氣候
拉薩屬半乾旱氣候，比較少雨。
皇家梅赫倫足球會

皇家梅赫倫足球會（英文：K.V. Mechelen）係喺比利時梅赫倫嘅足球會，而家打緊比利時職業聯賽。
古桂耀

古桂耀（英文：Johnny Ku Kwak Yiu，1962年—），係香港泛民主派（激進民主派）人士，東區區議會翠灣選區前任議員，亦係前民主黨、社會民主連線成員。

參選經歷
古桂耀自2006年贏咗補選後開始做翠灣區議員，喺2011年嘅第4屆選舉輸畀民建聯關瑞龍，到2015年嘅第5屆選舉贏返議席(攞到1,629票)，喺2021年7月15號劈炮唔撈。
古揚邦

古揚邦，香港親中派民建聯政治人物。

政治立場
佢係香港親中派人士，有份支持同贊助荃灣各界慶祝香港回歸祖國23周年活動。

選舉經歷
1991年，古揚邦曾經加入過當時嘅民主派政黨港同盟，後來因為出選問題退黨參加區議會選舉。
喺2015年香港區議會選舉，佢攞到1,825票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
2019年香港區議會選舉，由於佢所屬嘅民建聯逆民意而行，支持修訂《逃犯條例》，結果佢輸咗比註冊社工陳劍琴。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
古漢強

古漢強，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到1,099票，成功當選。
司馬文

司馬文（Paul Zimmerman，1958年11月8號—），係一位荷蘭裔香港人，2010年開始做南區區議會薄扶林區議員。佢曾經先後入過香港公民黨同民主思路，而家無入任何政治組織。佢係公共專業聯盟成員。

簡歷
司馬文喺荷蘭鹿特丹伊拉斯謨大學攞經濟學碩士，1990年代移居香港，喺香港大學攞交通政策及規劃碩士。佢加入公民黨後，曾經參選過香港選舉委員會旅遊界同灣仔區議會司徒拔道選區，不過都輸，直到2010年南區區議會薄扶林區議員補選，贏咗對手匯賢智庫劉應東，之後三屆亦喺同一選區成功冧莊區議員一職，當中佢响2019年打贏蕭煒忠、姚潔凝嗰屆，佢同蕭煒忠嘅得票（2547：1840）超過2015年佢同楊哲安嘅得票總數（1952：1144）。
2016年，佢用獨立民主派身份參選立法會選舉香港島直選，不過都輸。
2021年9月，佢喺2021年香港區議員宣誓入面，獲港府確認宣誓有效，得以繼續擔任區議員一職。
吳仕福

吳仕福，GBS，JP，人稱「福哥」，香港民建聯黨員、西貢區議會前主席。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2015年香港區議會選舉，佢攞到1,723票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺政府大幅度削減直選議席比例之後嘅首次立法會選舉，佢提名李廣宇。

野雞大學博士學位爭議
佢報稱攞到美國嘅林肯大學嘅博士學位，但有線新聞喺2019年報道，林肯大學其實係一間野雞大學，未獲美國當局認可，比錢就有得攞佢哋唔同嘅頭銜。
吳兆康

吳兆康（英文：Andy Ng Siu-hong，1979年—）係英國柏莎郡禾京咸鎮議會議員，2024年上任，亦係英國自由民主黨黨員。佢本身係香港人，做過香港民主黨黨員，
喺2015年香港區議會選舉，佢攞到1,521票，成功當選。
2016年到2021年係中西區區議會半山東議員，2021年5月辭職後成家移民英國。
吳奮金

吳奮金，香港親中派政治人。

選舉經歷
喺2015年香港區議會選舉，佢攞到2,806票，成功當選。
曾經參與2023年香港區議會選舉。
吳家超

吳家超，香港親中派政治人。

選舉經歷
喺2015年香港區議會選舉，佢攞到3,141票，成功當選。
曾經參與2023年香港區議會選舉。
吳寶強

吳寶強，香港民建聯黨員，現任九龍城區議會副主席兼龍城選區議員。

選舉經歷
喺2015年香港區議會選舉，佢攞到2,021票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2023年12月，吳寶強再度參選區議會選舉，喺政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，攞到13947票，成為九龍城南區議員。
吳澤宇

吳澤宇，香港親中派政治人物。漳龍有限公司董事長。
佢支持排除民主派人士嘅所謂愛國者治港，又曾經參與活動推廣學習貫徹三中全會。
吳美

吳美（英文：Carmen Ng，1976年—），係香港深水埗區議會龍坪及上白田選區議員，由2004年做到依家，佢嘅老公係麥偉明（麥偉明、吳美兩公婆亦係深水埗區議員）。
吳美同麥偉明兩公婆本來係泛民主派民協成員，但吳美喺2017年頭退黨（麥偉明2021年7月退出民協），2021年8月投向親中陣營。

參選經歷
喺2015年香港區議會選舉，佢攞到2,454票，成功當選。
吳錦津

吳錦津，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到1,377票，成功當選。
吳錦雄

吳錦雄（英文：Ng Kam Hung，1962年—），係香港區政聯盟成員，沙田區議會徑口選區前任議員，由2012年做到2021年。
喺2015年香港區議會選舉，佢攞到2,826票，成功當選。
2021年10月4號，吳錦雄參加區議員宣誓儀式，之後被監誓人質疑佢嘅宣誓有效性，最終決定佢宣誓無效。
呂堅

呂堅，香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,179票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
呂東孩

呂東孩，香港親中派政治人物。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
周偉雄

周偉雄（英文：Rayman Chow，1968年—），花名「周公」，係香港泛民主派人士，葵青區議會葵盛東邨選區前任議員，2012年做到2021年。

選舉經歷
喺2015年香港區議會選舉，佢攞到3,212票，成功當選。
周家樂

周家樂，香港親中派政治人，曾經參與2023年香港區議會選舉。

選舉經歷
喺2015年香港區議會選舉，佢攞到710票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，周家樂曾經以民建聯名義參選地區委員會界別（西貢），攞到100票，成功當選。
周浩鼎

周浩鼎（粵拼：zau1 hou6 ding2；英文：CHOW Ho Ding, Holden，1979年6月7號—），花名「阿鼎」，係香港一位律師同政治人物，民建聯副主席，青年民建聯前主席（2009年至2015年），離島區議會東涌南選區議員（2015年至2019年，繼承周轉香），香港立法會議員（2016年至今）。

政途
喺2015年香港區議會選舉，佢攞到2,161票，成功當選。
2016年2月參選第5屆香港立法會新界東地方選區補選，以「珍惜香港．行正路」作為競選口號，輸畀楊岳橋。
2016年9月，周浩鼎夥拍李世榮、林琳、巫成鋒參選第6屆香港立法會選舉嘅區議會（第二）功能界別，結果排頭位嘅佢順利當選。
2017年5月，周浩鼎被揭發私底下串同時任特首梁振英修改關於梁振英UGL貪污案嘅調查文件，最後祇係辭任UGL案調查委員會副主席，並未被廉政公署檢控。
2019年，周浩鼎喺第6屆香港區議會選舉嘅東涌南選區尋求連任，但佢嘅整體選情受制於香港修例風波，輸咗畀泛民主派嘅王進洋；兩年後嘅第7屆香港立法會選舉，因為超級區議會功能界別被摺埋，佢轉戰新界西北選區地區直選，結果佢成功冧莊。
2022年，佢喺李家超無提政綱嘅情況下，有份提名李家超參與2022年香港行政長官選舉。

對民主選舉持負面態度
2022年9月，佢曾經喺《明報》撰文反對單純一人一票嘅選舉，話咁樣係民粹極端唔多元。
周潔冰

周潔冰，MH（Chow Kit Bing, Jennifer，1955年3月13日—），祖籍廣東省潮州，香港親中陣營民建聯政治人，前香港灣仔區議會民選區議員（B04維園選區），前市政局議員，曾經做過廣東省、佛山市、廣州東山區政協委員。
周潔冰亦係香港華興集團董事，，並曾獲選香港十大傑出青年及佛山市榮譽市民，周潔冰亦活躍喺香港潮州籍社區。

政治參與同經歷
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，同時搞到泛民主派一致負評嘅《香港國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

選舉經歷
喺2015年香港區議會選舉，佢自動當選。
周炫瑋

周炫瑋（英文：Chow Yuen Wai，1988年—），係香港新民主同盟成員，大埔區議會寶雅選區前任議員，由2016年做到2021年。

參選經歷
喺2015年香港區議會選舉，佢攞到2,683票，成功當選。
周秉謙

周秉謙，香港親中派政治人。

選舉經歷
喺2015年香港區議會選舉，佢攞到541票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，周秉謙曾經以經民聯名義參選地區直選（沙田東），攞到4105票，未能當選。
周賢明

周賢明，BBS，MH（英文：Francis Chau Yin Ming），香港泛民主派元老級人馬、註冊社工，西貢區議會議員，由1991年做到2023年。
佢有份贊助慶祝中國65週年嘅官方國慶晚會。

參選經歷
曾經參加2000年立法會選舉委員會界別分組選舉。
喺2015年香港區議會選舉，佢攞到3,359票，成功當選。
2021年至2022年葡萄牙超級足球聯賽

2021年至2022年葡萄牙超級足球聯賽（英文：2021–22 Primeira Liga）係第88屆葡萄牙超級足球聯賽賽事。今屆葡超聯賽喺2021年8月6號開鑼。最後由波圖攞冠軍。

參賽隊伍
2021-22年葡萄牙超級足球聯賽賽季總共有18支球隊。

每輪排名
呢個表顯示每輪結束後各球隊嘅排名變更。
資料來源： Liga Portugal

資料來源：Liga Portugal顏色：藍色：主隊贏咗；黃色：打和；紅色：客隊贏咗。Notes：
唐學良

唐學良，香港親中派政治人。

政治同政策立場
佢係香港親中派嘅成員。

選舉經歷
曾經參選2007年香港區議會選舉。
喺2015年香港區議會選舉，佢攞到1,209票，成功當選。
皇家聖圖爾登足球會

皇家聖圖爾登足球會（英文：Sint-Truidense V.V.）係喺比利時聖特雷登嘅足球會，而家打緊比利時職業聯賽。
廣州南站

廣州南站（粵拼：gwong2 zau1 naam4 zaam6）係一個喺廣州市嘅火車站，位置喺番禺區鐘村鎮石壁村，係個大型現代化嘅鐵路客運站。距離廣州市嘅中心17公里，喺2004年12月30號動工興建，2010年1月30號局部啟用。
廣州南站係武廣客運專線三個始發站之一，亦係廣深港高速鐵路、廣珠城際軌道交通、貴廣鐵路、南廣鐵路嘅交匯點，重通過三眼橋聯絡線連接廣州站同廣州東站。廣州南站建成之後，取代咗而家廣州站嘅主導地位，並將會同廣州站、廣州東站重有廣州北站共同形成中國鐵道部規劃嘅全國鐵路六大客運中心之一——廣州鐵路客運樞紐。預計去到2020年客運發送量達8014萬人次。
廣州南站亦係廣州市內一個綜合交通樞紐，旅客可以喺站內直接轉高鐵、地下鐵、巴士、的士等交通工具。廣州地鐵2號線、7號線、20號線、白鵝潭聯絡快線同埋佛山地鐵2號線等地鐵線都會喺廣州南站地底或者附近設地鐵站，形成一個集中嘅公共運輸交匯處。

車站結構
車站嘅總建築面積超過37萬平方米（333萬平方尺），整體建築包括主站房、無柱雨棚、高架車場（月台）、停車場等，總投資130億人民幣。車站總用鋼量達到7.9萬噸，差唔多係2008年夏季奧林匹克運動會比賽場館中國國家體育場（「鳥巢」）嘅鋼結構嘅1.7倍。另外，工程又用咗150萬立方米石屎。
主體結構總共五層，包括地上三層同埋地下兩層。地下一層係地鐵嘅進出站廳同埋有1,808個停車位嘅停車場。地上一層主要承擔武廣客運專線列車嘅進展作業，廣珠城際軌道交通、廣深港高速鐵路列車嘅進出站作業，口岸入境、的士站等，預留旅客入境聯檢廳，出站大廳同埋機場聯運辦理廳。地上二層舍友口岸進展廳同埋貴賓候車室、月台等由東向西依次佈置咗武廣客運專線車場、廣深港高速鐵路車場、廣珠城際軌道交通車場、廣茂城際軌道車場、貴廣鐵路車場、南廣鐵路車場。地上三層設有客運專線嘅高架旅客候車廳，高架候車大廳面積達71,722平方米（645,498平方呎），重預留咗面積14,694平方米（132,246平方尺）嘅商業層。成個車站建築總高度50幾米，中間有個64米嘅大跨拱形結構。車站共設有發線28條、月台15座，並預留廣佛肇城際軌道交通嘅引入條件。此外，車站頂重安裝咗面積大約2,000平方米（18,000平方尺）嘅太陽能電池板，可以將太陽能轉化為電能之後，直接為車站供電。

旅客列車目的地
清晨嘅站台
廣州南站站台俯瞰
廣州南站開出嘅列車嘅終點站分布如下。
林智樂

林智樂（英文：Felix Lam Chi Lok，2003年9月25號—），係香港男歌手同演員，無綫電視大型歌唱真人騷《聲夢傳奇》第一季九強參賽者，星夢娛樂旗下廠牌「愛爆音樂（中文：愛爆音樂）」男歌手。佢被指同無綫藝人陸永權同陸浩明似樣。

簡歷
林智樂喺佛教孔仙洲紀念中學讀中學，中三本來英國倫敦大學皇家賀洛唯學院（中文：倫敦大學皇家賀洛唯學院）錄取咗佢，但係為咗報名參加無綫電視歌唱選秀節目《聲夢傳奇》，16歲嘅佢由英國返香港參加比賽，結果成功入圍。佢係比賽入面最後生嘅男參賽者，之後喺節目第10集被淘汰出局，九強止步。佢已經完成咗中學課程，依家暫時停學，專心發展娛樂事業。
2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage（中文：聲·夢飛行 First Live On Stage）》演唱會，係佢所參與嘅第一次公開賣飛嘅演唱會。
2021年12月，無綫電視青春歌舞校園劇《青春本我》播出，林智樂喺劇入面飾演富二代「高富力」，同孫漢霖有對手戲。呢個角色仲首度入圍《萬千星輝頒獎典禮2022》「最受歡迎電視男角色」同「最佳男配角」。2022年7月，林智樂喺無綫電視劇集《回歸》入面飾演「關東海」，演出亦獲得好評。
林智樂喺18歲生日嗰年上載咗一首翻唱葉蒨文嘅歌《零時十分》。林智樂亦擅長畫畫。曾喺學員生日送學員自畫像做禮物。
林智樂好喜歡香港嘅作曲家澤日生嘅作品。 當知自己要出個人單曲，就同公司提出邀請澤日生幫自己嘅單曲作曲，亦得到澤日生嘅答應，而填詞係林若寧。
他亦曾幫無綫電視台慶劇《下流上車族》演唱插曲《一生何求》。同埋參與咗一啲合唱歌曲，例如東奧節目主題曲《奪金》、賀年歌曲《想要乜嘢都可以》。
現時擔任港台節目《港樂·講樂》嘅主持人。
垃圾斗

垃圾斗，或者勾斗、泥頭斗，行頭有叫環保斗，係一個裝建築廢料或泥頭之類嘅大垃圾筒，個樣似泥頭車後面個冇蓋大鐵斗。
勾斗算係一架垃圾車嘅車斗，呢隻垃圾車叫做勾車，因為佢有一個伸縮大勾。若果邊個建築地盤要掉大件建築垃圾，勾車會放低個垃圾斗畀人掉垃圾。裝好之後，架勾車返嚟勾走個垃圾斗，運去指定嘅垃圾堆填區倒垃圾。
香港人多車多路又窄，唔少批抨垃圾斗阻街。香港成日見有十噸咁大。
擳

擳（粵拼：zit1）係通過𢯎某一部分嘅皮膚令人肌肉摵下摵下，或者大笑，或者兩樣都有。爾種生理現象通常唔係被人擳嗰個人可以自己控制嘅。1897年，生理學家進一步將擳分成兩種，一種（knismesis）係輕輕力噉𢯎，會令人覺得痕，但係一般唔會笑；另一種（gargalesis）係相對比較大力反复刺激一啲特別敏感嘅部位，一般會令人大笑。
亞里士多德好耐之前就問過點解人唔可以自己擳自己。
培根同查理斯·達爾文都認為，一般來講笑需要比較輕鬆嘅情緒狀態，但係佢哋對擳引起嘅笑就有唔同睇法：達爾文認為同樣需要；而培根就認為就算個人心情好差，被人擳都有可能笑。
應智越

應智越（英文：Ying Chi Yuet，1994年1月13號—），綽號細貓，係香港男歌手，2020年正式出道。2018年佢參加ViuTV搞嘅《Good Night Show 全民造星》，最後攞到第7名。佢有個做電影導演嘅阿哥應智贇。
盤菜瑩子

盤菜瑩子（英文：Myth Or，1993年6月13號—），又名柯驛誼，本名柯翠婷，係香港演員，而家係毛記電視嘅「偽員」（藝員）。佢個藝名影射新聞主播盤翠瑩。

簡歷
柯翠婷細個住青衣嘅公屋大，2011年喺香港城市大學專上學院副學士先修畢業，2013年日文科副學士畢業。畢業後佢幫日資公司打工，2015年6月用藝名盤菜瑩子加入毛記電視，成為其中一位比較受歡迎嘅主播。
2016年1月11號，盤菜瑩子喺第一屆十大勁曲金曲分獎典禮憑歌曲《越癌越愛》攞十大勁曲金曲獎第八位。
期望值

大數定律：同一場概率實驗做咗好多次之後，個平均結果會接近個期望值。
期望值（粵拼：kei4 mong6 zik6），又或者叫期待值，係概率論同統計講到嘅概念。期望值係加權平均數，係每個數據嘅可能數值同佢出現嘅機率乘埋出嘅數。通常係用  嚟表示期望值函數。期望值嘅單位同數據單位相同。簡化講條式係
期望值就好似將隨機試驗喺相同情況下重複做好多次，同所有可能嘅狀態計平均後得出嘅結果。用日常用語講，呢個值可以大致理解為「期望或者預期」平均嚟講會出咩數值。
期望值呢個概念幾有實用價值：經濟學等領域分析人類嘅決策，好多時都會用期望值嚟評估一個選項有幾「理想」；而且某啲遊戲當中嘅決策，都會用到期望值嘅概念。

基礎定義
内文：概率論同統計學
期望值（簡稱 EV ）係概率論當中一個重要概念。是但攞一個隨機變數（譬如係擲骰仔得出嘅點數）嚟睇，個變數嘅期望值可以大致理解為佢「平均會出咩結果」。精確啲講，期望值有具體嘅數學定義。

離散情況
假設個隨機變數係離散（簡單講即係可能數值嘅數量有限）嘅，噉個變數嘅期望值係：
喺呢個線性函數之中：
係個離散隨機變數；
 係隨機變數第  個可能數值；
 係  出現嘅機率。
舉例說明，假想依家擲一粒公平嘅六面骰，每次擲骰得出嘅點數（）嘅期望值係 3.5 咁多，計法如下：
雖然 3.5 係點數嘅期望值，但呢個數字唔係一個可能結果，擲骰嘅人永遠都唔會擲到呢個數。
而設想而家擲公字，擲到公同字嘅機會率都係  咁多，如果擲到公有 10 分，擲到字冇分，噉分數嘅期望值就係
咁多分。

連續情況
假如  係連續變數（簡單講即係可能數值嘅數量理論上無限咁多個），期望值公式就會用到微積分當中嘅積分，變成：
噉嘅樣，其中  係概率密度函數。

應用例子
呢幅相影到有個人參加 TCG 公開賽。佢要出邊張牌至可以得益（贏嘅機率）有咁大得咁大呢？
睇埋：效益同預期效用理論
期望值有相當廣泛嘅應用價值。好多領域計嘅數都會用到期望值。

古典力學
睇埋：重心
喺古典力學中，重心呢個概念同期望值計法好相似。重心係指一件物體或者系統內，啲質量平均分佈喺嗰度嘅位。喺一個有若干粒粒子嘅系統 Pi, i = 1, ..., n  裡便，設每粒粒子都帶有質量 mi 而位置係 ri, i = 1, ..., n ，噉重心點 R 嘅坐標位置可以噉計：

決策研究
睇埋：效益
同決策相關嘅理論研究，不時會用到期望值：經濟學同心理學等領域嘅研究，成日都會分析人類點樣做決策——要揀邊個選項，先可以令到自己嘅所得最大化？呢種分析好多時都會用期望值嘅概念嚟衡量「邊個選項先係最佳嘅」；簡單噉諗，假想有一個人喺有不確定性嘅情況下做決定，佢可以同每個選項嘅效益函數計返期望值，得知嗰個選項「預期會帶嚟幾多利益」而帶嚟最高期望利益嗰個選項，就係最佳選項。

一擲千金
《一擲千金》係一個受歡迎嘅遊戲節目，多個國家或地區（包括香港同英國）都有人玩。
呢個遊戲一個版本係噉嘅：遊戲開始嗰時，莊家會畀參加者睇若干個神秘箱，而且參加者仲可以見到獎品池裡便有若干個金額，每個金額都對應某個箱，但參加者唔知邊個打邊個；參加者第一樣要做嘅，就係由啲神秘箱當中揀一個，佢暫時唔會知呢個箱入便嘅係邊個金額。之後，參加者就要逐步噉打開其餘嘅箱，每次打開一個箱佢都會得知個箱內嘅係邊個金額，莊家跟住就會將嗰個金額由獎品池中剔除，即係話參加者會立即得知邊個金額唔係自己初頭揀咗個箱嘅；每揀幾次，莊家就會提供現金交易，參加者要選擇接受莊家嘅交易，定係堅持繼續開箱。去到最後，假如參加者一路將啲箱冚唪唥開晒，佢就會得到初頭個箱內嘅金額咁多嘅錢。
喺呢個遊戲入面，期望值起到重大作用，因為參加者可以計自己個箱內有嘅獎金嘅預期值。計法係：
如果莊家提出嘅交易金額低過呢度計到嘅期望值，玩家理應要拒絕交易，因為佢個箱入面價值理論上比較高。相反，如果莊家提供嘅金額高過期望值，玩家就理應要接受交易，確保獲利。例如假設參加者玩到淨低五個箱，而淨低嘅金額分別係 $1, $10, $50, $1,000 同 $100,000，噉佢哋可以計吓期望值：
假想莊家出價 $15,000，理論上玩家應該拒絕。由此可見，期望值嘅概念幫助玩家用更理性嘅方式分析選擇。
二維

二維（粵拼：ji6 wai4；英文：2D，粵拼：ji6 di1）係由長同闊兩個維度所構成嘅空間，可以用笛卡兒坐標系統去表達平面嘅二維坐標。
三維

三維（粵拼：saam1 wai4；英文：3D，粵拼：saam1 di1），日常生活又叫立體空間，係由長、闊、高三個維度所構成嘅空間，通常都係指歐幾里得空間。
喺歐幾里得幾何或者分析幾何入邊，3D 空間入面嘅直線嘅長度好多時都係用畢氏定理嚟計嘅。
姚嘉俊

姚嘉俊，香港親中派政治人物。

政治立場
佢係香港親中派成員。佢支持並透過關愛隊推廣北京未經諮詢或香港人同意，強行訂立嘅《港版國安法》。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
2023年12月，姚嘉俊再度參選區議會選舉，喺政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，終於以12766低票數當選沙田東區議員。

家庭
佢老婆係同屬親中派嘅陳敏娟。
姚國威

姚國威，香港親中陣營政治人（工聯會會員），元朗區議會議員。

政治立場
佢係香港親中派一員。

選舉及提名經歷
喺2015年香港區議會選舉，佢自動當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2023年12月，姚國威再度參選區議會選舉，喺選舉委員會委員壟斷選舉提名權，互相提名都唔當係利害衝突嘅選舉制度下，終於以13540低票數當選天水圍北區議員。
姚松炎

姚松炎（英文名：Edward Yiu，1964年7月19號—）係香港立法會嘅前任建築、測量、都市規劃及園境界功能界別當選人，原本係香港中文大學地理與資源管理學系副教授。

立法會宣誓風波
姚松炎係2016年立法會宣誓風波畀法庭取消資格嘅立法會議員當選人之一。當時姚松炎喺誓詞加入可持續發展等同佢政綱有關嘅內容。學術期刊Information Systems Frontier就發表文章，講有一啲親中派嘅媒體同網民散播假新聞，將佢同兩名青年新政宣誓人混為一談，話佢辱華。

參選經歷
喺2015年香港區議會選舉，佢攞到2223票，未能當選。
曾寶玲

曾寶玲（英文：Ar Yu，1989年5月13號—），係香港模特兒，曾經係模特兒組合Donut成員。

簡歷
曾寶玲喺香港出世，2010年出道，曾經同胡心諾（Rainbow）、謝芷蕙（Cammi）等，組成Donut少女模特兒組合，佢喺2010年同2012年夏季都有推出性感寫真集。
2013年橡皮巨鴨訪問香港，曾寶玲只係著住條浴巾就同巨鴨一齊影相，但因為浴巾滑落而春光乍泄，畀人鬧唔檢點。
孔昭華

孔昭華，香港親中陣營政治人（民建聯黨員），油尖旺區議會議員。

選舉經歷
佢响第3屆香港區議會選舉入面，參選尖沙咀西選區，以586票打贏泛民主派陳健成，之後三屆（2011、2015、2019年）亦都成功冧莊。其中喺2015年香港區議會選舉，佢攞到1,213票。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
陳瑞瑩

陳瑞瑩（Helena Chan，1989年7月6號—）係香港模特兒，中國、瑞典混血，係模特兒Jessica C.個師妹。皆因佢個樣同碧咸嫂維多利亞碧咸有幾分似，所以畀傳媒叫佢做「翻版碧咸嫂」。
陳瑞瑩2012年曾經代表香港參加《亞洲超級模特兒新秀大賽》（Asia's Next Top Model）。
夏意瑩

夏意瑩（Jamie Ha，1994年—）係香港模特兒，美國出世。佢參選2015年喺韓國搞嘅亞洲模特兒大賽，攞到模特兒新秀大獎。佢曾經係歌手羅孝勇嘅女朋友，拍拖年幾後分手。
陳靜堯

陳靜堯（粵拼：can4 zing6 jiu4，英文：Claudia Chan，1993年4月1號—）係2018年度香港小姐競選嘅友誼小姐。

簡歷
陳靜堯大學畢業，參選前喺紐西蘭做小學教師。2018年佢返香港參選香港小姐競選，參選期間畀大會髮型師整咗個形象突出嘅攣髮而引人留意，最後攞到友誼小姐。佢2018年10月中簽無綫電視經理人合約，至2020年8月份離開。
鄺美璇

鄺美璇（英文：Maisie Kwong，1996年7月25號—）係2020年度香港小姐競選嘅友誼小姐兼五強佳麗。

簡歷
鄺美璇早年讀加拿大多倫多The Bishop Strachan School，之後喺英國倫敦政治經濟學院畢業，畢業後做過投資銀行市場分析員。
鄺美璇喺2020年度參選香港小姐，攞到友誼小姐，不過佢喺完成咗友誼小姐嘅任務之後就離開咗無線。
曾文心

曾文心（Michelle Tsang，1998年7月9號—）係香港女藝人，2021年第31期無綫電視藝員訓練班學員，畢業後加入無綫電視，拍過唔少電視劇。

簡歷
曾文心喺香港出世同成長，曾經去北京中央戲劇學院進修，亦試過喺北京國家大劇院演出。佢返香港後亦有演出過舞台劇，之後報讀無綫電視藝員訓練班而開始演出電視劇。佢喺2024年劇集《反黑英雄》飾演學生妹陳樂怡而開始獲觀眾留意。
曹銦玲

曹銦玲（Natalie Cho，1998年1月31號—），亦暱稱Choling，係香港女藝人，童年曾演出電影，2021年第31期無綫電視藝員訓練班學員，畢業後加入無綫電視。佢除咗拍電視劇之外，亦係細路節目《Hands Up》嘅其中一位主持。

早年生活
曹銦玲喺香港出世，畢業喺瑪利曼中學，大專時期先後修讀咗香港理工大學嘅多媒體設計及應用高級文憑課程、香港城市大學嘅文學士（創意媒體）課程。

演藝生涯
曹銦玲童年曾喺電影《絕種好男人（中文：絕種好男人）》演出。
2021年畢業喺第31期無綫電視藝員訓練班，成為無綫電視藝員，獲得一啲演出電視劇嘅機會。佢亦曾喺香港電台嘅音樂節目《獅子山下好音樂》演唱。
佢喺兒童節目《Hands Up》演出名為「蚌蚌公主」嘅角色（節目主持之一）而受到注意，亦與節目其他兩名主持陳若思同呂靜文交好。
2024年6月末佢喺Instagram稱被一名狂迷傳送不雅照片滋擾。
梁芷菁

梁芷菁（Crystal Leung，2004年10月31號—）係香港女藝人，《聲夢傳奇2》學員，畢業後加入無綫電視。
學生簽證

學生簽證（英文：Student Visa）係一種政府出畀非本地學生嘅簽證。一般係喺申請人畀當地嘅學校取錄之後，喺學期開始之前申請。申請人除咗提交大學嗰邊嘅取錄資料，同埋個人資料外，有時仲要證明自己嘅財政能力，顯示佢自己喺留學期間有能力支付機票、學費、生活費等。另外，有啲國家亦會要求有刑事記錄或者英文能力嘅證明。有啲比較嚴謹嘅國家，甚至要求所有提交嘅相關文件都要經過公證行或者一啲官方驗證程序。
呢啲簽證有效期一般會去到至少學生可以畢業，有啲亦會容許學生喺讀書期間打工。
羅頌欣

羅頌欣（英文名：Debbie Lo，1987年7月9號—）係香港女藝人，曾經係第17屆國際旅遊小姐季軍，活躍喺電影、電視、舞台劇、演員、電視節目主持人、禮儀導師、模特兒，而家係有線HOYTV《一線搜查》主持。

簡歷
羅頌欣喺香港出世，讀過香港樹仁大學。
佢出身自模特兒，參加IT代言人大賽榮獲香港區冠軍因而入行。其後喺2010年參加第一屆全中國〈昕薇〉ViVi北京女孩平面模特大賽，代表香港出線到廣州，再到北京比賽，榮獲全國十佳模特兒及最佳智慧奬。佢曾經參選香港小姐。2013年榮獲17th國際旅遊小姐季軍 同 最具風采奬。2014亞洲年度風尚女藝人；2014國際美容親善大使。
佢活躍喺電影、電視、廣告拍攝。曾經參與多個舞台劇演出。更喺「星Sing聲2」台上有歌唱表演。
佢喺香港大學教導禮儀課程、青衣IVE（中文：香港專業教育學院青衣分校）形象大變身課程等。
陳俞希

陳俞希（粵拼：can4 jyu4 hei1，英文：Hailey Chan，藝名：Hailey C，1988年4月24號—），原名陳煦晴（粵拼：can4 heoi2 cing4，舊英文名：Phyllis），係香港女藝人，做過模特兒兼電影演員，而家係ViuTV經理人合約藝員，自2019年開始被睇成ViuTV嘅「一姐」，亦都係嗰個台重點推介嘅八大藝人之一。。

簡歷
陳俞希中學讀過五旬節林漢光中學同嘉諾撒聖瑪利書院，之後喺香港演藝學院舞台管理系畢業。佢本嚟係模特兒，其中2007年佢參選過香港蘋果日報搞嘅「Apple Girl選舉」，而2008年就做咗模特兒組合「高清補習社」（又叫「高清寶寶」）其中一位成員。到2009年佢入咗八模兵團出過寫真集，開始畀公眾留意，當時畀人叫佢做「周秀娜師妹」。之後佢入咗香港女DJ組合Monster Beez。2011年底，陳俞希參加now TV搞嘅「CEO 選拔賽」入到總決賽，最後攞季軍，之後正式加入now TV，轉型做電視節目主持，主要做now觀星台節目。2016年開始兼埋ViuTV嘅工作，演出包括《借宿一宵》同《Girls' Talk》嘅主持。自原「ViuTV一姐」黃心美喺2018年底離巢之後，陳俞希做咗ViuTV資歷最深同演出最多節目嘅女藝員，所以承繼咗「ViuTV一姐」嘅稱號。
容溟舟

容溟舟（英文：Michael Yung，1976年4月10號—），花名「容大帝」，係香港公民黨員，沙田區議會大水坑選區前任議員（由2008年做到2021年）。
容溟舟曾經效力過民主黨、新同盟，2016年加盟公民黨，2021年7月頭宣布劈炮，唔撈區議員一職。

選舉經歷
喺2015年香港區議會選舉，佢攞到2,964票，成功當選。
容詠嫦

容詠嫦（英文：Amy Yung，1952年—），花名「嫦姨姨」，係香港公民黨前黨員、公專聯前成員（本身係會計師），離島區議會愉景灣選區議員（2000年做到2021年）。
喺2015年香港區議會選舉，佢攞到1,176票，成功當選。
2021年7月9號劈炮唔撈，辭任區議員。
尹兆堅

尹兆堅（Andrew Wan，1969年6月7號—），花名「阿尹」、「肥尹」、「尹佬」，係香港立法會前新界西選區議員，亦係民主黨成員。
尹兆堅喺2002年加入街坊工友服務處，擔任梁耀忠議員助理，2003年參選第2屆香港區議會選舉嘅葵青石蔭選區，結果當選，之後喺2007年、2011年連續兩屆亦都順利冧莊，不過喺2015年，佢攞到2853票，輸畀民建聯嘅李世隆。
喺2019年嘅第6屆香港區議會選舉，尹兆堅再度參選葵青石蔭選區，結果成功重返區議會。2021年5月10號，因為泛民主派35+初選案被還押嘅佢宣佈唔撈葵青區議員，結束18年議員生涯。
屈奇安

屈奇安，香港親中派政治人。

選舉經歷
曾經參選2011年香港區議會選舉。
喺2015年香港區議會選舉，佢攞到1284票，未能當選。
陳子豐

陳子豐（粵拼：can4 zi2 fung1，Colin Chan，1981年1月13號—）係香港ViuTV電視主持人，曾經做過now TV主持人。

簡歷
陳子豐祖籍廣東潮州，細個住居屋。佢係香港藝人余文樂個表哥。
左滙雄

左滙雄，香港建制派（親中派）政治人、九龍城區議會議員，任職華潤集團。

選舉經歷
喺2015年香港區議會選舉，佢攞到2,772票，成功當選。
喺2021年9月，佢成為香港特别行政區選舉委員會基層社團委員。
2023年後成為區議員。
巫成鋒

巫成鋒，香港親中派政治人物，任職招商局集團。

選舉經歷
喺2015年香港區議會選舉，佢攞到2,677票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
2023年後成為區議員。
斯拉夫語族

（英文：Slavic languages）係印歐語系一個語族，發源自東歐斯拉夫人，信東正教嘅民族主要用西里爾字母拼寫，信天主教嘅民族主要用拉丁字母拼寫。

特徵
斯拉夫語族被指係可以有頗長（閒閒哋四至五個輔音咁長）嘅複輔音。斯拉夫語言複輔音嘅一個出名例子，有捷克話急口令
Strč prst skrz krk（讀音：[str̩tʃ pr̩st skr̩s kr̩k] ( 聽)）
句嘢嘅意思係「將手指頭插過喉嚨」噉解，成串嘢一個元音都冇。
西斯拉夫語支

西斯拉夫語支係印歐語系斯拉夫語族嘅一個語支，主要喺中歐用，主要包括捷克文、斯洛伐克文同索布文等等。
東斯拉夫語支

東斯拉夫語支係印歐語系斯拉夫語族嘅一個語支，主要喺東歐用，主要包括俄文、白俄羅斯文、盧森尼亞文同烏克蘭文等等。
南斯拉夫語支

南斯拉夫語支係印歐語系斯拉夫語族嘅一個語支，主要喺南斯拉夫地區用，主要包括克羅地亞文、塞爾維亞文、波斯尼亞文、斯洛文尼亞文同保加利亞文等等。
泛斯拉夫主義

泛斯拉夫主義係一種政治概念，支持將所有斯拉夫人團結埋一齊。如果同族裔民族主義加埋一齊，就係會支持設立一個統一嘅斯拉夫國。

歷史
同泛德主義一樣，泛斯拉夫主義係由法國大革命之後開始嘅民族主義而發展出嚟。喺19世紀期間，特別係南部嘅斯拉夫人，都係由其他唔係斯拉夫人嘅國家統治，包括拜占庭帝國、鄂圖曼帝國、同奧匈帝國。
支持者一般都會用斯拉夫人嘅共同文化，包括歷史、童話、語言、同習俗等等，嚟鼓勵其他人支持泛斯拉夫主義。呢個運動同南斯拉夫嘅獨立運動相輔相成。
到一次大戰之後，泛斯拉夫主義基本上已經冇乜支持。到1989年東歐劇變之後，隨住捷克斯洛伐克同埋南斯拉夫解體，泛斯拉夫主義已經畀歐洲一體化取代。
到依家，呢啲斯拉夫國家之間嘅關係每個都唔一樣，而佢哋除咗都係喺同一啲文化組織之外，基本上同對待一般嘅其他國家冇分別。仍然支持泛斯拉夫主義嘅政黨，多數都係嚟自親俄羅斯嘅黨派嚟對抗歐洲一體化。
幾何變換

幾何變換（粵拼：gei2 ho4 bin3 wun6）喺電腦圖像上涉及操控圖像同三維模型嘅各種屬性（位置或者角度），嚟到將想用嘅物體移去目標位置或者做某啲特定嘅變形。

概論
睇埋：幾何學
想像而家整二維電腦圖像，有一個簡單嘅四方形，個四方形可以表示為一柞點 ，當中  表示第  隻角（1 係最左上角，2 係最右上角，3 係左下角...），當部電腦俾用家要求佢顯示個四方形出嚟嗰陣，佢會做嘢係搵出嗰四個 ，並且喺四個  畫出適當嘅線，形成一個四方形－所以要將呢個四方形移位或者變形，基本上就係要對呢啲數字做一啲加減乘除。例如係：
縮放（scaling）係指將件物體按比例放大  倍－例：將  同  之間嘅距離增加  倍，而  同  之間嘅距離等等... 同理。
移位（translation）係指將物體由空間入面嘅一個位置移去另一個－例：要做嘅嘢係將一個立體模型位移 ，部電腦要將個立體模型每隻角嘅 x 坐標加 3，y 坐標加 7，同 z 坐標減 10。
轉動（rotation）指將件物體喺空間入面旋轉若干角度，部電腦要按旋轉嘅角度同沿乜嘢旋轉嚟計出每隻角嘅新坐標。
... 等等。
專門處理電腦圖像嘅程式語言多數都會有特定嘅陳述式做幾何變換。
廖子聰

廖子聰，香港親中派政治人，2023年香港區議會選舉後被政府委任做區議員。

參選經歷
喺2015年香港區議會選舉，佢攞到1229票，未能當選。
湯家驊

湯家驊，SC，JP（The Hon Ronny TONG Ka-wah，1950年8月28號—），廣東新會人，係香港特別行政區行政會議成員同資深大律師，民主思路召集人，被視為親中派一員。
湯家驊1999年至2001年做大律師公會會長，2004年至2015年做過立法會新界東選區議員，亦曾經係公民黨同四十五條關注組嘅成員（即2015年6月18號嘅香港立法會議員就投票政改方案2017）完成後4天同日退出公民黨嘅立法會議員。佢喺2017年7月獲委任行政會議非官守議員，2022年7月獲政府續任到而家。
湯家驊有時會俾人稱為十一哥，呢個名喺佢由泛民主派改投親中派之後，有啲泛民主派人士更加常用呢個名。
佢曾經喺2024年3月參與聯署聲明，歡迎立法會全票通過國家安全條例。

屋企
湯家驊祖籍廣東新會，喺香港出世。已婚，同老婆楊蕙蘭有一個仔。

疑衰十一
坊間流傳打油詩：衰十一斷正，淚灑雪廠街，閃卡藏西環，一生為共奴。
未被證實嘅情節：於毋知幾時，湯家驊喺某上流社會嘅私竇叫雞時幫襯徂童妓（衰十一），俾政府特務或傳媒狗仔隊捉到黃腳雞（斷正）。於2004年香港立法會選舉之前無幾耐，《東周刊》嘅副老總程介南，正用爾本雜誌發動輿論攻勢，一單接一單恁爆出泛民主派嘅醜聞，務求令其失利；於即將輪到湯家驊嘅犯罪證據（閃咭）被公諸於眾時，渠傍盟友收到風，於是開會商量對策，期間湯家驊傷心恁喊（淚灑）。跟着包括中聯辦（藏西環）嘅各方私下講數；泛民主派毋知用乜嘢代價，將結果變成由同樣係程介南有份編輯嘅《快週刊》，刊登一個講湯家驊俾癡情骨妹糾纏，毋算震撼嘅桃色古仔。
後續事件傍影響：湯家驊嘅政治立場後來逐漸由明顯反中共變成明顯親中共，同毋少昔日陣營相同嘅從政者反面，甚至得到政府委任，成為香港行政會議非官守議員。有大把外人由此推斷上述事件係真嘅，相信中共揸着徂湯家驊嘅爾個把柄，將渠變成傀儡（一生為共奴）。雖然陸續有政界名人公開恁為以上起碼部分內容作證，當中不乏自稱上述會議嘅在場者，但係湯家驊始終就此向傳媒全面否認，渠亦從來無被控告犯徂「與年齡在16歲以下的女童性交」或其他性罪行。「雪廠街」毋知解乜。
梁定邦

梁定邦，香港親中派政治人物兼法律界人士。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
李連君

李連君係香港親中派政治人物兼法律界人士。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
何淑瑛

何淑瑛係香港親中派政治人物兼法律界人士。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。
胡振輝

胡振輝係香港親中派政治人物兼法律界人士。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。
范凱傑

范凱傑，香港親中派政治人物兼法律界人士。

政治立場
佢係香港親中派人士，支持所謂『愛國者治港』主張。
佢曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
許文傑

許文傑，香港親中派政治人物兼法律界人士。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
彭韻僖

彭韻僖，BBS，MH，JP，本名彭雪輝，香港建制陣營（專業親中派）政治人、律師，香港律師會首位女會長。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名謝偉俊。
鄭程

鄭程係香港親中派政治人物兼法律界人士。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。
蕭詠儀

蕭詠儀係香港親中派政治人物兼法律界人士。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。
藍德業

藍德業係香港親中派政治人物兼法律界人士。

政治立場
佢係香港親中派人士，曾經喺2024年3月參與聯署聲明，歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
林國安

林國安，香港親中派政治人物。

政治立場
佢係香港親中派人士，做過民建聯劉江華嘅助選團，並幫助民建聯姚銘參選區議會等拉票，期間不時咒罵泛民主派人士。

爭議
喺擔任粉嶺華明村業主立案法團主席期間，佢涉入同居民有關大廈維修嘅糾紛，受到一啲批評。另外，佢被指同江湖勢力交往密切。
喺2012年8月18號，佢曾經喺一次擾亂法輪功嘅活動入面恐嚇警察。
梁銳

梁銳，香港親中派政治人，曾經參與2023年香港區議會選舉。
尹銳全

尹銳全，香港親中派政治人。

政治立場
佢係香港親中派人士，主張香港人北上發展。
佢支持北京未經諮詢或香港人同意，強行訂立嘅《港版國安法》。
莊家泓

莊家泓，香港親中派人物。
喺2016年，佢有份聯署支持香港政府剝奪4名立法會議員（姚松炎，劉小麗，梁國雄，羅冠聰）資格。
張仁康

張仁康，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到1,811票，成功當選。
張國慧

張國慧（William Cheung），香港親中派政治人物，曾經入過民建聯同埋新民黨，亦做過大埔區議員（舊墟及太湖選區）。

政治經歷
2011年香港區議會選舉，張國慧以民建聯名義出選，以過半票數擊敗民主黨李健文、無黨派人士梁明光同埋大埔民主民生網絡易健卿而當選。
2015年香港區議會選舉，佢面對傘兵埔向晴天成員嘅劉勇威挑戰，最後佢攞到1699票未能當選，劉勇威以五成六得票贏咗。
之後去到2016年，佢轉投新民黨幫容海恩做樁腳，但之後又以無黨派身份轉做民建聯大埔墟區議員李國英嘅助理，並且喺2019年香港區議會選舉參選呢區。
喺參選2019年選舉期間，李國英又擔任佢嘅選舉經理人，但親中派因為喺民意反對下仍然力撐逃犯條例修訂草案，最後被泛民主派支持嘅林名溢擊敗。
張國昌

張國昌（英文：Howard Cheung，1981年8月1號—），係香港民主黨前黨員，東區區議會南豐選區議員，由2014年做到2021年。
2014年，佢以梁淑楨議員助理身份參與補選，結果一擊即中，以六成得票率順利當選，之後兩屆（2015年、2019年），佢亦喺同一選區成功冧莊。
2021年3月，佢以家庭理由退出民主黨，同年7月劈炮唔撈，辭任區議員。
張培剛

張培剛（Cheung Pui Kong，1977年6月13號—），香港民建聯黨員、觀塘區議會議員。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2023年12月，張培剛參選區議會選舉，喺選舉委員會委員壟斷選舉提名權、互相提名都唔當係利害衝突嘅選舉制度下，終於以18420低票數當選觀塘北區議員。
張姚彬

張姚彬，香港親中派政治人物，任職招商局集團。

政治立場
佢係香港親中派人士，支持排除異見嘅所謂愛國者治港。

選舉經歷
喺2015年香港區議會選舉，佢攞到2,441票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，張姚彬曾經以民建聯名義參選地區委員會界別（觀塘），攞到174票，成功當選。